આણંદ જિલ્લાના ઉમરેઠ તાલુકાના વણસોલ ગામના વતની બી.કોમનો અભ્યાસ કર્યો હોવા છતાં ખેતી કરી રહ્યા છે. તેઓ પાસે ૧૭ વીઘા જમીન છે. જેમાં ડાંગરની ખેતી કરે છે. જેના વિશે કનુભાઇ પટેલે જણાવ્યું હતું કે ‘અગાઉ અમે કેળાની ખેતી કરતા હતા પરંતુ કેળામાં નુકશાન વધુ જતાં ખોટ જતી હતી. જેથી આત્મા પ્રોજેક્ટ હેઠળ સુરેશ મહેરીયા, બળવંતભાઇ અને સંદીપ ઠાકોર તથા ખેતીવાડી ખાતાના અધિકારીઓના સંપર્કમાં આવ્યા બાદ તેઓ પાસેથી વૈજ્ઞાનિક ઢબે થતી ખેતીની જાણકારી મળી હતી. જેમાં ડાંગરની એસ.આર.આઇ પદ્ધતિ વિશે જાણવા મળ્યું કે એમાં બિયારણ પણ ઓછું જોઇએ અને ઝડપથી સરળતાથી ડાંગરનું ધરૂવાડિયું તૈયાર થઇ શકે છે.